Америка ацҳаражәҳәаҩ Џьон Салливан Урыстәыла Адәныҟатәи аусқәа рминистррахь иҧхьаны, апротесттә нота ирҭеит.
Иҳаҩсыз амчыбжь азы Америка ахада Џо Баиден Урыстәыла ахада ацәгьауаҩи ауаҩшьҩи иоуп ҳәа изиҳәеит.
Урыстәыла Адәныҟатәи аусқәа рминистрра аҳәамҭаҿы ишазгәаҭоу ала, «абас зранг ҳараку аҳәынҭқарратә маҵзуҩы абри аҩыза аҳәамҭа аҟаҵара ихәҭам, уи урыстәыла-америкатә еизыҟазаашьақәа раанкыларанӡа инанагар ауеит».